ועדת הכספים, כנסת 23, פרוטוקול מספר 185, 2020-11-24 11:00

משה גפני: אני מחדש את הישיבה.

משה גפני: אנחנו עוברים להצעת חוק רשות הספנות והנמלים (תיקון מס' 7), התש"ף-2020.

משה גפני: מי מציג את החוק?

משה גפני: בבקשה.

עופר אליישר: שלום.

עופר אליישר: שמי עופר אליישר, אני מנהל אגף תכנון כלכלי במשרד התחבורה.

עופר אליישר: אני חושב שצריכים לעלות אתנו לזום עוד כמה אנשים, אבל אני אציג את עיקרי התיקון.

עופר אליישר: חוק רשות הספנות והנמלים קובע את המבנה הארגוני במשק הנמלי, ומסדיר את יחסי הגומלין בין הישויות השונות במשק.

עופר אליישר: התיקון לחוק הזה נועד לשתי סוגיות עיקריות: האחת, מתן אפשרות לחברת נמלי ישראל להפעיל ולתת שירותי תעבורה ימיים; והשני הוא תיקון בנושא הקמת קופת גמל לקצבה לעובדי הנמלים.

עופר אליישר: בנושא הזה אני אעדכן שהייתה התקדמות משמעותית.

עופר אליישר: לגבי התיקון הראשון, המשק הנמלי מ-2005 התחלק לחברת נמלי ישראל, פיתוח ונכסים, שהיא המפתחת והמעמידה של הנכסים למפעילים.

עופר אליישר: המפעילים הם חברות הנמל ותאגידים מורשים אחרים שנותנים שירותי נמל.

עופר אליישר: חברות הנמל נותנות שירותי נמל הן בצד הים והן בצד היבשה – בצד הים זה הכנסת האוניות, ובצד היבשה זה כל הפריקה והטעינה מהאוניות ואל האוניות ואחסנה של המטענים.

עופר אליישר: עם הרפורמה החדשה, עם הפיתוח של שני מסופי נמלים משמעותיים, אחד בחיפה ואחד באשדוד, נוצר הצורך לתת שירותי ים לכל המפעילים, ואז נוצר צורך להעביר לחברת נמלי ישראל - פיתוח ונכסים את היכולת להכניס את האוניות בכל תחום נמל לכל המפעילים שנמצאים שם.

עופר אליישר: תיקון החוק הזה מאפשר לחברת נמלי ישראל לתת את השירותים האלה, כיוון שבמקור החוק לא אפשר לחברת נמלי ישראל לעשות את זה, אלא קבע שהיא רק מפתחת את המקרקעין.

עופר אליישר: הוא נותן לה, על כל הנגזרות של הדברים האלה.

עופר אליישר: יש כאן כמה נגזרות – למשל, שלא תהיה בעלות צולבת.

עופר אליישר: חנ"י תעשה את זה באמצעות חברות בנות.

עופר אליישר: חנ"י תהיה זכאית לכל מיני דברים שקשורים למתן השירותים הנמליים.

עופר אליישר: יש לנו פה תיקון.

עופר אליישר: התיקון הראשון - - -

משה גפני: בהמשך החוק אתם רוצים להאריך את קופות - - -

עופר אליישר: נכון.

עופר אליישר: התיקון השני, חוץ - - -

משה גפני: אבל אתם הבטחתם שאתם לא תביאו יותר הארכה.

משה גפני: שלוש פעמים הבאתם הארכה, אני אמרתי לכם שאני לא אאשר את זה.

עופר אליישר: הייתה התקדמות משמעותית.

עופר אליישר: הוקמה קופה בחברת נמלי ישראל לרוב הגדול של העובדים.

עופר אליישר: בינואר 2020 הוקמה קופה, ואנחנו מחכים לתיקון החוק הזה בשביל שהקופה הזאת תהיה פעילה.

עופר אליישר: נותרו עשרות עובדים – אני מדבר על יותר מ-2,000 - - -

משה גפני: לא הבנתי.

עופר אליישר: עוד פעם.

משה גפני: לא, לא עוד פעם.

משה גפני: עוד פעם זה לא ישנה לי כלום, אני גם לא אבין.

משה גפני: מה המצב כרגע של העובדים?

עופר אליישר: המצב כרגע של העובדים הוא שהכספים שלהם מנוהלים בחברת נמלי ישראל בלי קופה.

משה גפני: למה?

משה גפני: אמרתם שתסדרו את זה.

עופר אליישר: אוקיי.

עופר אליישר: הנושא הוסדר.

משה גפני: הוסדר, אז למה אתם מבקשים הארכה?

עופר אליישר: כי החוק פוקע לפני ינואר 2020.

עופר אליישר: אנחנו צריכים שהחוק הזה יחול כדי שהעובדים ייהנו מפטור - - -

משה גפני: אני לא מבין, אני מצטער.

משה גפני: אני קשה תפיסה, אתה תצטרך להסביר לי יותר.

משה גפני: כרגע מה המצב?

משה גפני: כרגע.

עופר אליישר: כרגע המצב הוא שהחוק פוקע - - -

משה גפני: לא החוק, עזוב את החוק.

משה גפני: מה המצב של העובדים?

עופר אליישר: המצב של העובדים הוא שהכספים שלהם מנוהלים - - -

משה גפני: מנוהלים, אבל אין קופה.

עופר אליישר: אין קופה.

משה גפני: למה אין קופה?

משה גפני: הבטחתם לי שתהיה.

עופר אליישר: נפתחה קופה.

משה גפני: נפתחה.

משה גפני: אז הכול בסדר, למה אתם מבקשים הארכה?

עופר אליישר: נכון, אבל בשביל להעביר את הכספים לקופה וליהנות מהפטור ממס, אנחנו - - -

משה גפני: תעשו את זה.

עופר אליישר: אנחנו צריכים בשביל זה את האישור של - - -

משה גפני: אתם לא צריכים.

שגית אפיק: אבל זה מה שאמרתם בכל שלוש הפעמים האחרונות שהארכנו לכם.

שגית אפיק: יותר מזה, בפעם האחרונה הובהר לכם שזו הפעם האחרונה, השלישית והאחרונה, התבקשתם גם לדווח לוועדה.

שגית אפיק: שנתיים חלפו ולא דיווחתם כלום.

שגית אפיק: לא דווח לוועדה שום דבר.

שגית אפיק: יש פה סיכום של היושב-ראש מיוני 2018 – תחזרו, תדווחו מה עשיתם, איך התקדם.

שגית אפיק: שום דבר.

שגית אפיק: אף אחד לא ציפה שתחזרו לכאן שוב עם תיקון חוק.

עופר אליישר: אם אפשר להעלות בזום את סמנכ"ל הכספים של חברת נמלי ישראל.

משה גפני: אתה יכול להעלות גם את ראש הממשלה, יש לנו אפשרות בזום, נכון?

מיקי לוי: אתה היית בדיון הקודם, לפני כשנתיים?

עופר אליישר: - - -

מיקי לוי: זו הבעיה, שאין אצלכם איזושהי שרשרת שילוחית, שרשרת אחריות.

מיקי לוי: הייתה כאן התחייבות להעביר את כל הכספים לקופה, במשך שנתיים לא קרה כלום, ועכשיו צריך להאריך את החוק עוד פעם.

מיקי לוי: הוועדה נתנה לכם צ'אנס פעמיים או שלוש.

משה גפני: שלוש.

שגית אפיק: שלוש.

מיקי לוי: אנחנו יכולים להוציא לך את הפרוטוקול.

מיקי לוי: זה שלא היית בדיון האחרון - - -

שגית אפיק: וזה כבר 15 שנה, מיקי, זה לא מהיום או אתמול, שנתיים-שלוש-ארבע.

שגית אפיק: 15 שנה להקים ארבע קופות.

שגית אפיק: בוא ניקח את זה על עצמנו?

משה גפני: לא, לא, לא, לא.

משה גפני: יש לנו כמה מטלות לפני זה.

עופר אליישר: בסופו של דבר, מדובר בעובדים.

עופר אליישר: זה עניין של פטור ממס לעובדים.

משה גפני: יש למישהו שאלות על כל הדברים האחרים בחוק?

ינון אזולאי: כאילו עכשיו אתה אומר שאנחנו נגד העובדים, זה מה שאתה בא להגיד עכשיו?

עופר אליישר: לא.

ינון אזולאי: מה לא?

משה גפני: נשאיר רגע את העובדים.

משה גפני: אני רוצה לשמוע גם את הסמנכ"ל שאתה ביקשת.

משה גפני: רק שנייה, תיכף נחזור לזה.

משה גפני: לפני זה, לגבי החוק עצמו, בבקשה.

אלכס קושניר: אני לא מבין גדול בסוגיה הזאת של נמלי הים, אני חייב לומר.

אלכס קושניר: אבל כאחד שקורא מהצד, אני מבין שאתם עושים סוג של חצי צעד.

אלכס קושניר: אתם לוקחים חברות ומעבירים אותן מבעלות של חברה ממשלתית אחת לבעלות של חברה ממשלתית אחרת.

אלכס קושניר: איך זה אמור לגרום להגברת התחרות?

אלכס קושניר: למה לא ללכת למהלך שהוא יותר רחב, של הפרטת החברות האלה, ואז יצירת תחרות אמיתית?

אלכס קושניר: הרי בסופו של דבר, לכולן אותו בעל מניות, אז מה עשינו בזה?

עופר אליישר: אדוני, אני אענה לך.

עופר אליישר: החלק העיקרי בשירותי הנמל זה הפריקה והטעינה מהאוניות והחזרה של המטענים.

עופר אליישר: חלק מסוים מהפעילות זו הכנסה והוצאה של האוניות.

עופר אליישר: אנחנו נמצאים בתהליך הפרטה של חברת נמל חיפה.

משה גפני: זה מה שאתם שלחתם לנו, את הפרטת נמל חיפה?

משה גפני: את מכירה את זה?

עופר אליישר: לא, אני מדבר פה על הפרטת נמל חיפה, אבל - - -

מיקי לוי: לא, לא, הוא נותן הסבר למה העברה מחברה לחברה, גפני.

משה גפני: הוא מדבר על זה עכשיו?

שגית אפיק: אני קיבלתי את זה אתמול.

שגית אפיק: אני לא יודעת אם הוא ידבר על זה.

ינון אזולאי: לא, לא, זה על משהו אחר.

ינון אזולאי: הוא מסביר.

משה גפני: סליחה, אני עירבתי.

שגית אפיק: זה לא קשור, החוק הגיע מזמן, זה לא קשור לחוק.

עופר אליישר: אנחנו בתהליכי הפרטה של חברת נמל חיפה.

עופר אליישר: גם הרציפים של חברת נמל חיפה, וכל הרציפים האחרים שנמצאים בתחום נמל חיפה וגם בתחום נמל אשדוד – צריך שיהיה מישהו שיכניס להם את האוניות.

עופר אליישר: היינו צריכים לקחת את המחלקה שנמצאת כרגע רק בנמל חיפה, ולהעביר אותה מקום כדי שתהיה חברה שתיתן באופן אובייקטיבי לכל הרציפים.

עופר אליישר: יש עכשיו מתחרה רציני, אז היינו חייבים להוציא את מחלקת הים כדי שתהיה חברה אחת - - -

אלכס קושניר: אבל למה אתם מוציאים אותה לחברה ממשלתית אחרת?

אלכס קושניר: לא הבנתי.

ינון אזולאי: הוא אומר שזו לא תחרות.

ינון אזולאי: זה שאתה מוציא, לא תהיה תחרות.

ינון אזולאי: תגיד שזה בשביל הסדר, לא בשביל התחרות.

עופר אליישר: לא, לא.

עופר אליישר: קודם כל, אתה לא יכול לתת שירותי ים מחברה אחת לחברה מתחרה שלה.

עופר אליישר: אתה חייב להוציא את זה אתה חייב להוציא את המחלקה לחברה אחרת.

עופר אליישר: חברה אחרת - - -

אלכס קושניר: הבנתי.

עופר אליישר: למה חברה אחת?

עופר אליישר: חברה אחת מכיוון שיש יתרון - - -

אלכס קושניר: עזוב אחת, למה היא ממשלתית?

ינון אזולאי: למה מממשלתית לממשלתית?

ינון אזולאי: זה מה שהוא שואל.

עופר אליישר: כי יש לנו פה דברים – למשל תצפית.

עופר אליישר: יש לנו פה דברים שכדאי שחברה ממשלתית תעשה אותם ולא חברה פרטית.

ינון אזולאי: מה הכי קטע, שהסינים לא ייכנסו לנמלי ישראל - - -

מיקי לוי: מה שהוא אומר לך, שהיא יושבת בממשלתית, ואתה מעביר לממשלתית.

ינון אזולאי: זה מה שהוא אומר.

עופר אליישר: זו רק מחלקת ים.

ינון אזולאי: לא משנה, אבל עצם ההעברה, לא עשית כלום.

אלכס קושניר: אני קורא על זה לפני הוועדה כדי להתכונן.

אלכס קושניר: קראתי הרבה דברים, וכולם מדברים על זה שהחוק הזה הולך להביא הגברת תחרות.

אלכס קושניר: אבל איך הגברת תחרות אם אתה לוקח מחלקה אחת, מעביר אותה למקום אחר, הופך אותה לחברה ממשלתית חדשה אני מבין, ואז אתה גם מייצר חברה ממשלתית חדשה – או שתיים, אני כבר לא זוכר.

שגית אפיק: שתי חברות.

שגית אפיק: שתיים.

אלכס קושניר: שתי חברות ממשלתיות אתה מייצר.

אלכס קושניר: זאת אומרת, מה שאתה עושה, אתה מגדיל את כמות החברות הממשלתיות במדינת ישראל כאשר אנחנו פה מנסים לעבוד בכיוון ההפוך לגמרי, וזה בטוח לא מגביר את התחרות כי בעלי המניות הם אותם הבעלים.

אלכס קושניר: זו אותה מדינת ישראל, אז מה עשיתם בזה?

אלכס קושניר: השאלה אם אתם לא עובדים עלינו בעיניים וגם על הציבור?

עופר אליישר: ממש לא.

עופר אליישר: ממש לא.

עופר אליישר: ממש לא.

מיקי לוי: יש שתיים.

מיקי לוי: בהסדר החוק כתוב שאחת תועבר לחיפה ואחת לאשדוד.

מיקי לוי: כך כתוב.

עופר אליישר: אחת בחיפה ואחת באשדוד.

עופר אליישר: שתיהן תהיינה חברות בנות - - -

משה גפני: תענה בבקשה על השאלה הזאת באופן מסודר, גם אני רוצה להבין.

משה גפני: תענה.

עופר אליישר: יש יתרון בכך שתהיה חברה אחת לכל תחום נמל שתיתן את שירותי הים בצורה אובייקטיבית גם לחברת נמל חיפה, גם לחברה שמתחרה לידה, וגם לכל התאגידים המורשים שנמצאים בתחום הנמל.

עופר אליישר: אותו דבר גם לנמל אשדוד.

עופר אליישר: יש יתרון בזה שזה יינתן באופן אובייקטיבי.

עופר אליישר: יש יתרון בכך שהמדינה תיתן את הדבר הזה, כי מדובר כאן בתצפית, מדובר כאן בדברים שצריכים להיות בפיקוח ממשלתי הדוק.

עופר אליישר: היתרונות להוציא לחברה פרטית פחותים מהיתרונות להשאיר את זה כחברה ממשלתית בנושא הזה של הפיקוח והתעבורה הימית.

אלכס קושניר: הבנתי אותך.

אלכס קושניר: למה אתם אומרים שאתם מגבירים תחרות?

ינון אזולאי: זו לא תחרות.

עופר אליישר: החברות הממשלתיות שמוקמות הן חברות בנות של חברת נמלי ישראל, אלו לא חברות - - -

אלכס קושניר: אותה חברה.

אלכס קושניר: זאת אומרת, שתי חברות בנות של אותה חברה.

עופר אליישר: כן, אבל איזו חברה זאת?

עופר אליישר: זאת חברת נמלי ישראל.

אלכס קושניר: חברת נמלי ישראל, בסדר.

משה גפני: אלכס, השאלה ברורה.

משה גפני: אני רוצה לדעת תשובה.

משה גפני: שאלת את זה.

אלכס קושניר: אבל אין תשובה.

משה גפני: איך מוגברת התחרות?

משה גפני: תסביר לנו.

עופר אליישר: התחרות תהיה מעצם זה - - -

משה גפני: איליה, אני ארצה גם את התשובה שלך.

משה גפני: בבקשה.

עופר אליישר: אני רק אציין כבדרך אגב, בניית הנמלים החדשים זה גם לתחרות וגם להגדיל את הקיבולת - - - מטענים.

עופר אליישר: אנחנו בונים שני נמלים.

עופר אליישר: יש עוד שני מסופי נמלים, יש עוד תאגידים.

עופר אליישר: זה מגביר את התחרות.

עופר אליישר: הנושא הזה של מחלקות ים זה סדר ארגוני שאנחנו מבקשים אותו.

משה גפני: אז זו לא תחרות, זה סדר ארגוני, זו מחלקה אחרת.

עופר אליישר: נכון.

עופר אליישר: נכון.

עופר אליישר: נכון.

משה גפני: איליה, אני רוצה להבין, מה לך ולעניין הזה?

משה גפני: מדבר האיש הנחמד על משהו מקצועי – צריך לעשות סדר, נמלי ים, כל המילים שהוא אמר, אני לא כל כך מבין.

משה גפני: מה לאגף התקציבים ולעניין, מה אכפת לך?

משה גפני: אתה לא מרוויח, אתה לא מפסיד.

משה גפני: איפה המעורבות שלכם?

משה גפני: אם כן, תגיד מה היא.

ינון אזולאי: הוא בודק איפה הוא יכול לתקוע.

ינון אזולאי: איפה הם יכולים לתקוע מסמרים בגלגלים.

משה גפני: לא, לא, לא.

איליה כץ: קודם כל, בוקר טוב, היושב-ראש.

איליה כץ: איליה כץ, אגף תקציבים.

איליה כץ: אני רכז תשתיות באגף תקציבים.

משה גפני: מה התפקיד שלך היום?

משה גפני: אני לא הייתי פה איזו תקופה.

משה גפני: השתנה משהו?

איליה כץ: קצת השתנה, רכז תשתיות.

משה גפני: זו עלייה בדרגה?

איליה כץ: זה תפקיד רוחב.

משה גפני: שיהיה בהצלחה.

איליה כץ: שר האוצר התבטא בנושא של הרפורמה בנמלים כמה פעמים.

איליה כץ: בעיניו, וגם בעינינו, זו אחת הרפורמות הכי חשובות שבוצעו במשק בשנים האחרונות.

איליה כץ: המטרה שלה היא, בראש ובראשונה, כמו שהוסבר לפניי, לעשות תחרות בענף בתום התהליך הזה בין הנמלים הגדולים.

איליה כץ: ממצב שיש לנו שני נמלים ממשלתיים, יהיו לנו - - -

משה גפני: אנחנו לא הבנו, גם כשהוא הסביר באריכות, איזו תחרות זה מוסיף?

משה גפני: זה עובר מחברה ממשלתית אחת לחברה ממשלתית אחרת.

משה גפני: הבעלים הם אותם הבעלים.

משה גפני: תחרות יש כאשר אתה מעביר את זה מבעלים אחד לבעלים שני, הוא רוצה להתחרות, הוא רוצה להרוויח יותר.

משה גפני: איזו תחרות?

משה גפני: אז הוא אמר, הנושא הארגוני.

משה גפני: הנושא הארגוני הוא דבר מקצועי.

משה גפני: יכול להיות שהוא צודק אפילו, אבל מה התחרות פה?

משה גפני: בבקשה.

איליה כץ: היושב-ראש, צריך להסתכל על הדבר הזה כחלק ממכלול.

איליה כץ: יש לנו בים התיכון נמלים גדולים – יש לנו את נמל אשדוד ואת נמל חיפה.

איליה כץ: שני הנמלים האלה היום הם ממשלתיים.

איליה כץ: נבנים בנוסף להם שני נמלים פרטיים – נמל המפרץ ונמל הדרום.

איליה כץ: קרי, יהיו לנו ארבעה נמלים.

איליה כץ: שלושה מתוכם יהיו פרטיים כי חיפה כרגע הוא בתהליך של הפרטה.

איליה כץ: אנחנו בשלב של דיון מוקדם, יש כבר סדר גודל של 17 מציעים שמתעניינים בו.

איליה כץ: תהליך ההפרטה אמור להסתיים בתוך כחצי שנה.

איליה כץ: קרי, חצי שנה מהיום – נאמר עד סוף 2021 – יש לנו שלושה נמלים גדולים פרטיים בים התיכון ונמל ממשלתי אחד.

איליה כץ: זו כבר תחרות מאוד מאוד משמעותית מהמצב הנוכחי של שני נמלים ממשלתיים.

אלכס קושניר: עד כאן הסכמתי.

איליה כץ: בשביל שהמהלך הזה יצליח, לא מספיק להעביר את הבעלות.

איליה כץ: כמו שהיושב-ראש הסביר לחברי הוועדה, אני יחסית חדש בתחום, אבל מה שיש לנו אלו מחלקות הים.

איליה כץ: מחלקות הים – איך הסבירו לי את זה?

איליה כץ: זה כמו המגדלור בשדה התעופה.

איליה כץ: יש מגדלור אחד, שהוא מכווין את הספינות ואומר להם איך להגיע, והוא מנתב אותן על פני הים.

איליה כץ: המגדלור הזה צריך להיות אובייקטיבי, הוא יושב בשדה התעופה, הוא לא יכול להיות בבעלות של אחת מחברות התעופה, כי הוא צריך לנתב את הספינות האלה על פני הים.

איליה כץ: - - -

משה גפני: טוב.

משה גפני: לא תבין יותר.

אלכס קושניר: לא, אני רק רוצה לחדד נקודה אחת.

אלכס קושניר: אתה אמרת מגדלור.

אלכס קושניר: אבל אני חושב שזה לא מגדלור, זה ש"ג.

אלכס קושניר: כי מה שאנחנו מנסים למנוע - - -

משה גפני: מה זה משנה ההגדרה?

אלכס קושניר: לא, זה משנה.

אלכס קושניר: אחד הדברים שהרפורמה הזאת אמורה לעשות זה למנוע שביתות, או לקחת את הכוח המופרז שיש היום בנמלים, ולהוציא אותו, נכון?

אלכס קושניר: מה אתה עושה?

אלכס קושניר: אתה לוקח את שתי המחלקות שיושבות על השלטר, על כניסה ויציאה מהנמל, משאיר אותן חברות ממשלתיות.

אלכס קושניר: זה אומר שביום פקודה, ביום שההסתדרות או כל גוף אחר, יגיד להם תשבתו, אתה לא משבית שני נמלים, אתה משבית ארבעה נמלים, זה מה שעשיתם.

איליה כץ: יש פה נציג של ההסתדרות, הוא יכול להעיד בעניין הזה.

איליה כץ: הכוונה במהלך הזה שיהיו שתי חברות בנות נפרדות – אחת לאזור הדרום, ואחת לאזור הצפון – היא שגם בתרחיש קיצון, שאני לא חושב שאנחנו נגיע אליו, אבל גם בתרחישי קיצון, עדיין נישאר ביתירות שאם חברת בת אחת תשבות, חברת בת שנייה תמשיך.

ינון אזולאי: איך אתה מבטיח את זה?

ינון אזולאי: איך אתה מבטיח את זה?

אלכס קושניר: אתם לא נולדתם אתמול.

אלכס קושניר: זה אותם בעלים.

אלכס קושניר: זו חברה ממשלתית, גם זה וגם זה.

אלכס קושניר: לא חברה ממשלתית, הן חברות בת של חברה ממשלתית אחת.

אלכס קושניר: באמת.

אלכס קושניר: אני לא יודע מה - - -

ינון אזולאי: יש לך ערבויות לזה שלא יגיעו למצב שישבתו פתאום כולם?

ינון אזולאי: הוא אומר דבר נכון.

ינון אזולאי: הוא אומר שבפעם אחת אתה משבית את כל הנמלים ביחד.

ינון אזולאי: איפה הערך המוסף?

אלכס קושניר: תפתח עשרה נמלי ים, בסוף, אם אלו שתי חברות שהן חברות בת של אותה חברה ממשלתית, היא סוגרת את השלטר בשנייה.

אלכס קושניר: אז מה עשיתם?

אלכס קושניר: בשביל מה?

אלכס קושניר: מיניתם עוד שני מנכ"לים – אחלה, מצוין, אבל מה עשיתם בזה?

משה גפני: בסדר.

משה גפני: השאלה נשארה תלויה באוויר.

משה גפני: אני מבין מה הכיוון שלהם.

משה גפני: אני לא רגוע עם העובדים.

משה גפני: אמרת שהסמנכ"ל שלכם רוצה לדבר?

עופר אליישר: סמנכ"ל הכספים של חברת נמלי ישראל.

משה גפני: מה שמו?

עופר אליישר: טיקו גדות.

עופר אליישר: הוא אמר שהוא יעלה בזום, ואם הוא לא עולה – מה שמסרתי פה - - -

משה גפני: טיקו גדות, הוא סמנכ"ל?

עופר אליישר: הכספים של חברת נמלי ישראל.

משה גפני: נחכה לו.

משה גפני: נחכה שנה-שנתיים, נחכה עד שנצביע.

משה גפני: ההסתדרות.

משה גפני: מאיה פרי אלתרמן מההסתדרות החדשה.

משה גפני: בזום?

משה גפני: אבל אפשר היה לתת לאנשים להיכנס.

משה גפני: טיקו גדות פה?

משה גפני: בזום?

משה גפני: אז בבקשה, תעלי את טיקו גדות.

משה גפני: בבקשה.

משה גפני: אנחנו מאוד מתלבטים בחוק הזה.

משה גפני: אנחנו לא כל כך הבנו – ושאל חבר הכנסת אלכס קושניר: איפה התחרות?

משה גפני: למה אתם כל כך מתלהבים מהעניין הזה, ואתם גם שולחים אליי שליחים שאני אביא את זה לדיון, וזה חשוב?

משה גפני: אמר עופר אליישר שאתה תדאג - - -

עופר אליישר: לגבי קופת הגמל.

משה גפני: הוא לגבי קופת הגמל?

עופר אליישר: כן, לזה רציתי אותו.

משה גפני: הבנתי.

משה גפני: בבקשה, לגבי קופות הגמל.

משה גפני: אם אני הייתי מתנהג ככה, לא היו בוחרים אותי לכנסת.

משה גפני: למה?

משה גפני: בגלל שהייתי מבטיח לבוחרים שלוש פעמים את אותו דבר, ולא מקיים.

משה גפני: הבטחתם לנו כאן שלוש פעמים שאתם תסדרו את זה ולא תבקשו אורכה יותר.

משה גפני: ואני הסכמתי, פעם שלישית.

משה גפני: כשאני אומר אני, זה לא אני באופן פרטי, זה החברים בוועדה.

משה גפני: והינה, אתם באים לפה עכשיו עם הארכה רביעית.

טיקו גדות: הבקשה היא לא להארכה רביעית, כיוון שכך אנחנו קצת מאבדים את הפוקוס.

טיקו גדות: ב-2018, כשהתבקשתי להגיע על מנת להסביר את הסוגיה בוועדה, נאמר לי שמוטל עליי להקים את הוועדה, אחרת ועדת הכספים תקים את הקרן בעצמה.

טיקו גדות: הקמתי.

טיקו גדות: אלא שרשות שוק ההון, משיקולים שלה, עיכבה את ההקמה באופן רשמי, היינו צריכים לקבל את ההיתר.

טיקו גדות: ההיתר הגיע רק בינואר 2020.

טיקו גדות: כתוצאה מזה, ב-2019 ישנה חשיפה למיסוי, שבמידה והוועדה לא תאשר ליצור את הרכיב של עקיפה לשנה זו, הקופה תיגרע בגובה המס שיאושר - - -

משה גפני: רגע, לא שומעים.

שגית אפיק: הקופה היא לא רק ב-2019, היא רטרואקטיבית אחורה, לא?

שגית אפיק: ממתי החשיפה?

טיקו גדות: אחורה היו ההיתרים.

משה גפני: מה אחורה?

שגית אפיק: רשות המיסים נתנה היתרים לפטור ממס עד 2019?

טיקו גדות: עד 2018 כמדומני.

שגית אפיק: עד 2018.

שגית אפיק: עד הפעם האחרונה שהייתם בדיון בוועדה, יוני 2018, לא?

טיקו גדות: נכון.

טיקו גדות: ואז הוועדה קצבה לי זמן - - -

משה גפני: למה אי אפשר לעשות את זה עכשיו קבוע?

שגית אפיק: אז הוועדה נתנה את הארכה שביקשתם, תיקנה את החוק, וביקשה לזרז את הקמת קופות הגמל.

שגית אפיק: אני מבינה שהוקמה אחת מארבע?

טיקו גדות: הוקמה אחת, ולא צריכות להיות מוקמות ארבע.

טיקו גדות: לחלק מהחברות כבר אין אנשים שיכולים להצטרף לקופה.

טיקו גדות: נשארה רק חברה אחת, והיא כרגע בשלבי הצטרפות לקופה שכבר הוקמה, לא צריך להקים ארבע קופות.

משה גפני: אז תקימו את זה.

משה גפני: הכול בסדר, למה אתם צריכים אורכה?

טיקו גדות: כיוון שלצורך העניין, הפטור ממס היה בשעתו קצוב עד לשנת 2017, כולל.

טיקו גדות: כשאני באתי לבקש, קצבתם לי ואמרתם לי תקים.

טיקו גדות: הקמתי.

טיקו גדות: עכשיו השאלה היא האם על התקופה שעברה מהדיון שהיה בוועדה ועד הקמת הקופה, הכספים האלה חבים במס וצריך לגרוע אותם מזכויות העובדים, או לא?

משה גפני: מי מרשות המיסים?

שגית אפיק: רשות שוק ההון גם.

מיקי לוי: רשות שוק ההון.

שגית אפיק: רשות שוק ההון, למה הם לא נתנו להם אישור עד עכשיו?

שגית אפיק: זה לא מובן פה.

שגית אפיק: רק אתמול הם הודיעו להם על אישור?

מיקי לוי: אדוני הסמנכ"ל, אני רוצה להבין, בבקשה, הקופה מוכנה כבר מזה שנתיים ולא התקבל אישור מרשות שוק ההון להכניס את הכספים של העובדים?

טיקו גדות: לא, לא, לא.

טיקו גדות: התהליך של ההקמה נעצר לתקופה מסוימת בגין אישורים.

טיקו גדות: האישורים התקבלו, הכספים כבר הועברו, הקופה כבר פעילה.

טיקו גדות: נשאלת רק שאלת מיסוי – האם על הכספים שהועברו יחולו מיסים רטרואקטיביים או לא?

משה גפני: הבנתי.

משה גפני: ירון גולן מרשות שוק ההון.

מיקי לוי: אם זה כך, זה יפה.

מיקי לוי: אם זה כך, זה יפה.

מיקי לוי: אנחנו נביא את שוק ההון כדי לדאוג לכספי העובדים.

משה גפני: יפה – עוד לא.

משה גפני: נחכה רגע עם הציונים.

משה גפני: הם לא דיווח לנו כלום, לא אמרו לנו כלום.

משה גפני: הבטיחו שיגידו, לא אמרו כלום.

משה גפני: לא אמרו בדרך שיש בעיה.

מיקי לוי: סתם לאינפורמציה, מזה כמה זמן כספי העובדים הופקדו בקופה בבקשה?

טיקו גדות: מינואר 2020.

שגית אפיק: שנה.

אייל לב ארי: מאז שהקימו את הקופה.

שגית אפיק: מאז שהקימו את הקופה.

אייל לב ארי: הם יכלו להעביר את הכספים מחשבון לקופה.

מיקי לוי: עכשיו נשאר לנו רק לדאוג לכספים של העובדים.

משה גפני: היה אפשר לגמור את העניין הזה.

משה גפני: זה סתם.

משה גפני: ירון גולן.

שגית אפיק: הכספים האלה היו פטורים ממס.

אייל לב ארי: הם היו פטורים מכוח החוק, ומעצם ההפקדה לקופה.

שגית אפיק: הם היו פטורים מכוח החוק הקודם.

מיקי לוי: אבל בגלל שהם עשו הוצאה והכנסה, אומרים שהם לא פטורים.

מיקי לוי: תפקידנו להמשיך ולדאוג שהם יהיו פטורים, כי הם לא הוצאו על ידי העובדים, הם עשו סיבוב מקופה לקופה, ולא ראוי שמדינת ישראל תגבה מס על זה.

משה גפני: נכון.

משה גפני: ירון גולן, רשות שוק ההון.

משה גפני: סגן בכיר ליועץ המשפטי.

משה גפני: למה אתם גובים כסף?

משה גפני: למה אתם גובים מס על הכספים האלה שהעובדים לא קיבלו?

 << אורח >> ירון גולן: אדוני, אני לא באתי לדבר על היבטי המיסוי.

 << אורח >> ירון גולן: אני יכול לדבר על היבטי לוחות הזמנים.

 << אורח >> ירון גולן: בדצמבר 2019 נתנו אישור לחנ"י לגבי הקרן שלה.

 << אורח >> ירון גולן: אנחנו קיבלנו לפני כחודש את התקנון של נמל אשדוד.

 << אורח >> ירון גולן: מהניסיון שלנו לגבי התקנון של חנ"י, לוקח לנו כשנה, עם כל ההערות שלנו וועדי העובדים שצריכים לאשר, לעשות את כל התהליך מול חנ"י.

 << אורח >> ירון גולן: זאת אומרת, אנחנו מעריכים שבתוך כשנה אנחנו נסיים את התהליך.

 << אורח >> ירון גולן: עוד פעם אני אומר, עד לפני חודש בכלל לא ידענו מתי נקבל את זה.

 << אורח >> ירון גולן: קיבלנו את זה לפני כחודש, אז אנחנו יודעים להעריך שיש לנו בערך כשנה עבודה על - - -

מיקי לוי: פשוט לא יאומן.

מיקי לוי: כאילו אין עובדים.

מיקי לוי: אנחנו יכולים לקבל חוות דעת שלכם שזה עבר מקופה לקופה כדי לדרוש מרשות המיסים לא לנכות מיסים עבור העובדים?

מיקי לוי: זה מה שמעניין אותי כרגע.

מיקי לוי: מעבר לעניין, מה שמעניין אותי כרגע, אני מבקש חוות דעת מרשות שוק ההון שזה עבר מקופה לקופה, ואין זה ראוי שהעובדים ישלמו את המיסים.

מיקי לוי: נביא הנה את הנציג של רשות המיסים, והוועדה תדרוש לפטור את העובדים.

מיקי לוי: העובדים לא הוציאו לפי הגדרתם בחוק את הכספים לכיסם ועשו בהם שימוש, בסך הכול המדינה, משיקולים של מעבר מחברה לחברה, העבירה מקופה א' לקופה ב'.

מיקי לוי: כרגע הכספים בקופה ב', הם חייבים להיות פטורים ממס.

משה גפני: מיקי, אני מבקש לומר כדלהלן – אני רוצה לשמוע גם את ההסתדרות.

שגית אפיק: גם את רשות המיסים.

משה גפני: בסדר.

משה גפני: אני רוצה להגיד כדלהלן: אנחנו כמה פעמים מבקשים לסיים את העניין הזה, לא לבקש אורכה נוספת.

שגית אפיק: להעביר את הכסף כל פעם.

משה גפני: זה גם מבייש את הוועדה, גם מבייש אתכם, זה גם לא נכון.

משה גפני: לא פועלים בצורה הזאת.

משה גפני: אתם באים עכשיו עם משהו מאוד לא לעניין, עם המציאות הזאת שצריכים לגבות מיסים מהעובדים על דבר שהם לא קיבלו.

משה גפני: אנחנו נרצה תשובה.

משה גפני: אומר ירון גולן שהוא לא בא על הנושא של המיסים, בסדר.

משה גפני: הוועדה תבקש שאתם תגידו לנו מה עושים עם הדבר הזה.

משה גפני: אתם גם העברתם כסף לקופה, למה זה לא יכול להיות נורמלי?

משה גפני: מה זו ההתנהלות הזאת?

משה גפני: התפקיד שלנו הוא לפקח על העבודה שלכם.

משה גפני: הפיקוח שלנו על העבודה שלכם בחלק הזה – בחלק הראשון אני לא מתווכח, אני פחות מבין – אתם אומרים שזה כמו מגדלור.

משה גפני: איך אמר איליה?

משה גפני: יכול להיות, בסדר.

משה גפני: אני אצטרך לסמוך עליכם מבחינה מקצועית.

משה גפני: אבל הנושא של העובדים – למה?

משה גפני: מה זה הדבר הזה?

משה גפני: המדינה הולכת לגבות כסף מעובדים שלא קיבלו את הכסף, בגלל שעשו העברות, בגלל שזאת הייתה ההחלטה?

משה גפני: לא מקובל עליי.

משה גפני: מי מרשות המיסים כאן?

משה גפני: אבל קודם ההסתדרות.

משה גפני: מיה פרי אלתרמן, בבקשה.

משה גפני: מה עמדתכם בעניין הזה?

מיה פרי אלתרמן: אנחנו תומכים בחוק.

מיה פרי אלתרמן: החוק הזה בא כדי לקדם רפורמה שנחתמה בהסכמים קיבוציים מולנו.

מיה פרי אלתרמן: יש תיקונים מסוימים שסוכמו ויובאו על ידי המדינה, אני לא מתייחסת אליהם כרגע, אני אתייחס רק לשתי נקודות שעלו פה בדיון לפני שאני קיבלתי את זכות הדיבור.

מיה פרי אלתרמן: לגבי המעבר לחברות בנות, זה חלק מההסכמות של הרפורמה.

מיה פרי אלתרמן: יש פה הסכם קיבוצי שיש בו תנאי מתלה שיעבור החוק הזה, שיאפשר את המעבר לחברות הבנות של חנ"י.

מיה פרי אלתרמן: אם לא תאשרו את התיקון הזה, זה בעצם פירוק הרפורמה, זה להוריד לטמיון משא ומתן של שנים, הסכמות שמקובלות באופן רוחבי על כל הגורמים הממשלתיים, על כל הגורמים ההסתדרותיים.

מיה פרי אלתרמן: זה ממש בכייה לדורות לא לאשר דבר כזה.

משה גפני: אני יושב במתח.

משה גפני: אני יושב במתח.

מיה פרי אלתרמן: מקצועית, יש פה טעם להסכמה - - -

משה גפני: אני יושב במתח, את לא מקשיבה לי.

טמיר כהן: היא לא שומעת אותך.

מיה פרי אלתרמן: אני לא שומעת.

משה גפני: אז תקשיבי.

משה גפני: זה שאת אומרת שזה חלק מההסכם הקיבוצי וצריך לעשות את הדברים האלה, הבנו.

משה גפני: מעניין אותנו משהו אחר.

משה גפני: כשאני רואה את הנציגה המכובדת של ההסתדרות שאחראית על הפנסיות – האם מקובל עליך הדבר הזה, שנסחב העסק הזה כל כך הרבה זמן?

משה גפני: אני לא יודע מה יעלה בסופו, שתהיה להם קופה קבועה, לא הארכה כל הזמן.

משה גפני: מה עמדתכם בעניין הזה?

משה גפני: מה אתם רוצים שיהיה?

מיה פרי אלתרמן: גם בעניין הסעיף של ההארכה - -

משה גפני: לא גם, זה.

מיה פרי אלתרמן: - - אנחנו חושבים שנכון להאריך את המועד.

מיה פרי אלתרמן: זה נכון שזה נמשך המון המון שנים.

מיה פרי אלתרמן: הרבה מאוד שנים שתלויים בגורמי ממשלה.

מיה פרי אלתרמן: אין לי איך להגן עליהם בעניין הזה, אבל - - -

משה גפני: מה שאת יכולה להגן - - -

מיה פרי אלתרמן: - - להגיד רק עוד משפט אחד.

מיה פרי אלתרמן: הכספים כרגע נמצאים בחשבונות נאמנות, זה לא שהם היו תלויים באוויר.

משה גפני: לכי תדעי מה יהיה במדינה.

מיה פרי אלתרמן: אלו כספים - - - בחשבונות נאמנות, וחיכו להקמת הקופות.

מיה פרי אלתרמן: עוד פעם, צריך להשלים את המהלך, ואם זה מה שנדרש כדי להשלים – אני לא שומעת אותך כשאתה מדבר, סליחה.

משה גפני: את שומעת עכשיו?

משה גפני: אני אגיד לך במה את יכולה לעזור לעובדים.

משה גפני: אני מבין שאת מיואשת אחרי כל כך הרבה שנים – לא שאת אמרת את זה, אני מבין.

משה גפני: להתמודד עם גופים גדולים וחזקים, אפילו ההסתדרות קצת מפחדת.

משה גפני: מה שאת יכולה להיעזר, להגיד לנו, לוועדת הכספים של הכנסת – אנחנו צריכים לאשר את זה – את צריכה להגיד לנו: תפצלו את הסעיף הזה מהרפורמה כולה, תאשרו את הרפורמה, אבל על העובדים תביאו את רשות המיסים ותביאו את אגף שוק ההון, ושיגידו למה אי אפשר לעשות את זה קבוע ולהיות פטור ממס.

משה גפני: זה מה שאת יכולה לעשות.

משה גפני: את לא חייבת, אבל זה מה שאני מתכוון לעשות.

מיה פרי אלתרמן: להפוך לקבוע את מה?

מיה פרי אלתרמן: לא הבנתי.

משה גפני: את קופת הגמל.

מיה פרי אלתרמן: את הקופה?

משה גפני: כן.

משה גפני: למה צריך להחזיק את זה בקרן נאמנות?

משה גפני: את בטוחה מה יהיה עם זה בעוד שנה?

משה גפני: את יודעת מה השתנה פה במשך שנה?

משה גפני: ביומיים משתנים פה דברים.

משה גפני: אני מוכן להתנדב בהסתדרות.

מיה פרי אלתרמן: ההסתדרות היא לא הבעיה.

מיה פרי אלתרמן: אני אומרת שלא לאשר עכשיו - -

משה גפני: לא לאשר את מה?

מיה פרי אלתרמן: - - זה לקטוע את התהליך באיבו.

משה גפני: לא לאשר את מה?

מיה פרי אלתרמן: אין לי איך להגן על גורמי הממשלה שלוקח להם שנים.

שגית אפיק: את ההארכה.

שגית אפיק: היא אומרת - - - בלי הארכה.

מיה פרי אלתרמן: לרשות שוק ההון לוקח שנים.

מיה פרי אלתרמן: הנה, אומר לך ירון גולן שייקח - - -

משה גפני: את הסעיף הזה של העובדים?

שגית אפיק: של הארכה.

שגית אפיק: היא דיברה גם על הסעיפים הראשונים.

משה גפני: אז אמרתי שנפצל.

משה גפני: אמרתי שנפצל.

מיה פרי אלתרמן: השאלה מה המשמעות של הפיצול.

מיה פרי אלתרמן: אני אומרת שההארכה הזאת תצטרך להינתן – או עכשיו או אחר כך.

מיה פרי אלתרמן: אם כתוצאה מהפיצול הזה אנחנו חושפים את הכספים למיסוי, זה חמור מאוד.

מיה פרי אלתרמן: זה בסופו של דבר יחזור ויפגע בזכויות העובדים.

שגית אפיק: הכספים כבר עכשיו חשופים במיסוי.

מיה פרי אלתרמן: יכול להיות שאתם תעשו עכשיו רע בעצם זה שזה יהיה פיצול.

מיה פרי אלתרמן: המטרה המרכזית - - -

שגית אפיק: מיה, כרגע הכספים חשופים למיסוי.

ינון אזולאי: לפי דעתי היא לא יודעת שהם כרגע חשופים.

שגית אפיק: היא יודעת.

שגית אפיק: היא יודעת.

משה גפני: הבנו.

משה גפני: עמדתך שלא לפצל, לאשר את הכול ככה, לתת להם לעשות מה שהם רוצים, שהמשרדים יעשו מה שהם רוצים, יעבדו באיטיות, וכספי העובדים יהיו תלויים על בלימה באיזו קרן נאמנות.

מיה פרי אלתרמן: בוא נגיד ככה - -

משה גפני: אין צורך.

מיה פרי אלתרמן: - - אני אשמח להיות מתואמת בעניין הפיצול מול גורמי הממשלה.

משה גפני: אני יודע.

משה גפני: אני יודע.

מיה פרי אלתרמן: אני חושבת שגורמי הממשלה צריכים לעבוד מהר, ואני חושבת שאם - - -

משה גפני: אני יודע.

משה גפני: הקירות בוועדת הכספים יעידו על הפחדים שיש לגורמים שונים מול משרדי הממשלה.

משה גפני: אנחנו מכירים את זה.

משה גפני: ראינו את זה גם באחד הדיונים הקודמים.

משה גפני: לי אין.

מיה פרי אלתרמן: אבל פה יכול להיגרם נזק אמיתי.

מיה פרי אלתרמן: אם יהיה מיסוי, יכול להיגרם נזק אמיתי - - - זכויות העובדים - - -

מיקי לוי: אבל זו הבעיה שלנו, אנחנו לא רוצים שיהיה מיסוי.

מיה פרי אלתרמן: - - לא ישיר, אבל בשרשור.

משה גפני: אני מבקש מרשות המיסים.

משה גפני: מישהו פה?

משה גפני: רשות המיסים?

משה גפני: הם לא פה.

משה גפני: רשות החברות הממשלתיות, עורך דין גונן גומלסקי, בבקשה.

משה גפני: ביקשת לדבר.

גונן גומלסקי: שלום.

גונן גומלסקי: אדוני היושב-ראש, אני רוצה להתייחס לנושא של הקופה, בבקשה, אדוני היושב-ראש.

גונן גומלסקי: אני רוצה להבהיר משהו.

גונן גומלסקי: יש פה חוסר הבנה מאוד גדול.

גונן גומלסקי: לא מדובר פה בארכה נוספת.

גונן גומלסקי: מדובר פה בהסדרה של המצב לאחר שהנושא ביחס לחנ"י הסתיים.

גונן גומלסקי: זאת אומרת, חנ"י הקימה את הקופה, קיבלה את האישור של רשות שוק ההון.

אייל לב ארי: זה לא רק חנ"י.

גונן גומלסקי: זה החלק הגדול של הכסף, והוא כבר הופקד בתוך הקופה.

גונן גומלסקי: אנחנו צריכים להסדיר עכשיו את המצב לאחור, בין 2018 עד היום, שלא יחול מיסוי על הרווחים שצמחו בתקופה שעד להפקדת הכספים בקופה.

גונן גומלסקי: מרגע שהם מופקדים, אנחנו יותר לא באים לקבל הארכות.

גונן גומלסקי: כרגע מנסים להסדיר את המצב לאחור ביחס לכספים של חנ"י, של הקופה, שזה החלק הגדול של הכספים.

גונן גומלסקי: לכן לא יעזור שתפצלו את החלק הזה, כי אין לנו מה לעשות בנוסף ביחס לחנ"י – לא לרשות שוק ההון ולא לחנ"י.

גונן גומלסקי: הקופה הוקמה, זה הכול.

משה גפני: תודה רבה.

גונן גומלסקי: שנייה, אני רק אשלים משהו כדי שהתמונה תהיה שלמה בפני כבוד היושב-ראש.

גונן גומלסקי: ביחס לנמל אשדוד, אכן הקופה עוד לא הוקמה, הוגש תקנון לפני מספר שבועות.

גונן גומלסקי: אם הם יצליחו להקים אותה עד דצמבר ולקבל את האישור ולהפקיד, שזה סיכוי מאוד נמוך, אז הצעת החוק הזו תכסה גם אותם.

גונן גומלסקי: אם אתם תיתנו לנו הארכה לעוד מספר חודשים, זה יהיה עדיף.

גונן גומלסקי: הם לא יעמדו – אני מדבר כרגע על אשדוד – במועדים עד סוף דצמבר.

שגית אפיק: לא ביקשתם בהצעה לעוד מספר חודשים.

גונן גומלסקי: אנחנו נצטרך לחזור כדי - - - גם אותם - - -

שגית אפיק: אז הנה, מדובר בהארכה נוספת בסוף.

גונן גומלסקי: - - זו בדיוק הנקודה.

גונן גומלסקי: אבל ביחס לחנ"י, הנושא הוסדר לחלוטין.

מיקי לוי: אדוני עורך הדין, בבקשה שאלה, כמה זמן נטו אתה צריך כדי לבוא בפעם הבאה ולהגיד לוועדת הכספים:

מיקי לוי: אנחנו הזנו את כל כספי העובדים בקופה לקופה ב', אין הטלת מס מרשות המיסים, הכול בסדר.

מיקי לוי: כמה חודשים אתה צריך?

גונן גומלסקי: אני שוב רוצה להדגיש משהו, אנחנו לא צריכים חודשים.

גונן גומלסקי: אם אתם תאשרו את הצעת החוק כפי שהיא, זה כבר מכסה את הקופה של חנ"י כפי שהיא.

גונן גומלסקי: אם אתם תוסיפו בהצעת החוק עוד מספר חודשים, יתכן שנוכל להכניס בפנים גם את הקופה של אשדוד.

גונן גומלסקי: בכל מקרה, אנא מכם, אם אתם לא רוצים להאריך בעוד מספר חודשים מעבר לסוף השנה הזאת, כפי ש- - -, תאשרו את הצעת החוק כפי שהיא, לפתור את הבעיה של חנ"י, שזה רוב הכספים.

אייל לב ארי: זה בדיוק המצב ממרץ 2018.

שגית אפיק: נכון, זה אותו הדבר.

שגית אפיק: הוא חוזר על מה שהוא אמר במרץ 2018.

מיקי לוי: הם חוזרים על אותן מילים.

מיקי לוי: אולי נאריך לו את זה?

שגית אפיק: הם לא ביקשו, אגב.

שגית אפיק: הם מבקשים את 31 בדצמבר 2020.

שגית אפיק: רק שהם לא יספיקו.

שגית אפיק: בוודאי, הם לא יספיקו.

מיקי לוי: אבל הוא גם אומר לי שהוא לא יספיק.

מיקי לוי: אני דואג לכספים של העובדים.

גונן גומלסקי: אני שוב אומר, הכוונה של כולם – של העובדים, של הממשלה, של ההסתדרות – היא אותה כוונה, שלא יגבו לעמיתים - - -

מיקי לוי: מה שמדהים, שהפרה רוצה להיניק יותר מאשר העגל רוצה לינוק.

מיקי לוי: חד משמעית, אנחנו רוצים לתת לכם הכול, רק תעשו.

משה גפני: בואו נסכם.

משה גפני: אולי נאמר עלינו אל תהיה צדיק הרבה, וצריך לקבל את מה שאתם אומרים – ההסתדרות בעד, וגם הוא בעד, הכול בסדר.

משה גפני: אז אם אני רוצה לקבל את הכול, את כל מה שאתם אומרים, אני צריך את רשות המיסים.

משה גפני: אני רוצה לדעת למה גובים מס.

משה גפני: הרי אחת הטענות המרכזיות – אמר גם עורך הדין גומלסקי, וגם אתם אומרים – שצריך את החוק כדי שלא יצטרכו לשלם מס.

משה גפני: בסדר, אנחנו מסכימים לחלוטין, אנחנו לא מבינים איך יש בכלל הווה אמינא לגבות מס מכסף שהעובדים בסופו של דבר לא קיבלו.

משה גפני: זו החלטה ממשלתית – להעביר, לעשות רפורמה.

משה גפני: ההסתדרות תומכת בזה, כולם תומכים בעניין הזה.

משה גפני: בסדר.

משה גפני: אבל אשדוד לא נמצאת בעניין.

משה גפני: מה שחשוב לנו, נכון, זה הנושא של העובדים, אנחנו רוצים שהנושא יסתיים.

משה גפני: אני ביקשתי גם בישיבה השלישית שהתקיימה בעניין הזה, לא להביא יותר ארכות, אלא לסיים את העניין הזה באופן קבוע.

משה גפני: לא רוצים פיצול, אז לא נעשה היום פיצול.

משה גפני: אני מבקש לדחות את הדיון לשבוע הבא.

משה גפני: אני מבקש שתבואו עם תשובות, אתם יודעים מה מציק לנו.

משה גפני: בישיבה הבאה אני רוצה את רשות המיסים.

משה גפני: אני רוצה לדעת למה יש אמירה כזאת של גביית מס על כסף שעובר בין הגופים הממשלתיים השונים, רשות החברות הממשלתיות.

משה גפני: לפי הרפורמה, זה עובר למקום אחר.

משה גפני: למה אי אפשר לעשות את זה קבוע?

משה גפני: הסיבה שאתם רוצים יותר זמן היא שאחרת ישלמו יותר מס.

משה גפני: אני רוצה את רשות המיסים פה שיגידו איזה הווה אמינא יש לשלם מס.

משה גפני: כן, מיקי, אתה רצית.

מיקי לוי: מכיוון שמדובר בכסף עובדים, אני מבקש ממזכיר הוועדה להסדיר אישור כניסה לעורך הדין גומלסקי ולסמנכ"ל הכספים.

מיקי לוי: יש כאן הרבה כסף, יש כאן הרבה עובדים שיש לנו אחריות.

מיקי לוי: קשה לי לנהל אתם הבנות כשהם בזום.

מיקי לוי: זו בדיוק הנקודה שראוי שעוד שני אנשים יצטרפו לדיון.

משה גפני: כולל רשות המיסים.

מיקי לוי: כולל רשות המיסים, הם חלק מהממשלה.

משה גפני: רשות שוק ההון.

מיקי לוי: ולהגיד להם: אל תבואו ותגידו אנחנו נבדוק, תבואו אלינו עם תשובות.

משה גפני: רבותיי, אתם חיכיתם שנתיים, תחכו עוד שבוע.

משה גפני: אנחנו נשים את זה בסדר-היום בשבוע הבא.

משה גפני: אנחנו מבקשים שיבואו - - -

מיקי לוי: סמנכ"ל הכספים, עורך הדין גומלסקי, ומי - - -

משה גפני: עורך דין גומלסקי, מה שאמרנו, והסמנכ"ל, טיקו גדות, רשות המיסים ואגף שוק ההון.

משה גפני: אני רוצה לסיים את הפרשייה הזאת אחת ולתמיד.

משה גפני: אנחנו אתכם, ואנחנו עם העובדים.

משה גפני: נראה לנו שאתם עושים עבודה לחצאים.

משה גפני: זאת אומרת, כנראה שקשה במשרדי ממשלה.

משה גפני: כנראה, לא שאני יודע, אני לא מכיר כל כך את משרדי הממשלה, אז אתם מביאים לוועדת הכספים, פה יותר נוח, מקבלים קפה.

משה גפני: המציאות היא כזאת שפה יותר נוח.

משה גפני: אנחנו רוצים לסיים את הפרשה הזאת.

משה גפני: למה אתם לא מביאים את נמל חיפה?

שגית אפיק: לא, מה עם הקופה של נמל חיפה?

שגית אפיק: דיברתם על הקופות האחרות.

שגית אפיק: הקופה של נמל חיפה תוקם, הוקמה?

שגית אפיק: מה איתה?

שגית אפיק: ואילת?

שגית אפיק: שהוועדה תראה את התמונה הכוללת, לא שנגלה בעוד חצי שנה שחסרה לנו קופה.

משה גפני: אנחנו לא רוצים לדון על זה פעמים נוספות.

משה גפני: זה כבר מעל ומעבר.

שגית אפיק: אז אם אפשר, לישיבה הבאה, התייחסות ביחס לכל אחת מהקופות בנפרד, מה המועדים, איפה זה עומד.

שגית אפיק: והדבר הנוסף, מיה אלתרמן פרי אמרה שההסתדרות הגיעה להסכמות שונות מול הממשלה, אז אם יש לכם שינויים בנוסח, אנחנו נשמח לקבל אותם לפני הישיבה כדי שנוכל גם אנחנו לדעת מה ההסכמות ומה אתם רוצים לתקן מהצעת החוק הממשלתית שלכם.

משה גפני: מה רצית לומר?

עופר אליישר: זה בדיוק מה שרציתי להגיד, שיש תיקוני נוסח.

עופר אליישר: יש תיקוני נוסח.

משה גפני: אז תביאו את זה קודם.

מיקי לוי: אם היית מביא את זה לפעם הקודמת, זה היה נופל פה, כי היינו צריכים להגיד שינוי בנוסח.

מיקי לוי: היינו צריכים להתכנס עוד פעם.

מיקי לוי: תשלחו את זה ליועצת המשפטית.

שגית אפיק: למה לא העברתם את זה קודם לכן?

שגית אפיק: למה לא העברתם לנו את זה לפני הישיבה?

שגית אפיק: אתם מאוד רציתם את הישיבה הזאת, ביקשתם את הישיבה הזאת.

עופר אליישר: מבחינתנו הנוסח הזה בסדר.

עופר אליישר: התבקשנו לעשות שינויי נוסח.

משה גפני: יש לפעמים הצעת חוק שאנחנו הולכים אתה, אנחנו רוצים לאשר אותה, אנחנו לא רוצים שהיא תישאר ככה.

משה גפני: אבל אנחנו רוצים שהיא תהיה מושלמת.

משה גפני: אנחנו לא רוצים – לא אתם, אחרים – שילכו למשרד ויגידו שבוועדת הכספים לא מבינים כלום.

משה גפני: הביאו, דחו, אישרו.

משה גפני: אנחנו לא עושים את העבודה ככה.

משה גפני: אנחנו רוצים לעשות עבודה מקצועית.

משה גפני: העובדים אצלנו זה מאוד חשוב.

משה גפני: אנחנו רוצים, כפי שאמרה היועצת המשפטית, תמונה כוללת.

משה גפני: אנחנו רוצים על הכול.

משה גפני: גם אם תגידו באשדוד אנחנו רוצים עוד שלושה חודשים, אני אשאל אם אנחנו יכולים לאשר את זה לעוד שלושה חודשים.

משה גפני: אני אבקש שמבחינה משפטית נוכל לעשות את זה.

משה גפני: אבל תביאו תמונה כוללת.

משה גפני: אני אקיים את הישיבה הזאת בשבוע הבא, ואני מבקש מטמיר להזמין את האנשים האלה, שייכנסו לכאן, ושאנחנו נוכל לדבר עם אותם ארבעה אנשים שיש לנו חשיבות עצומה, שזה כולל רשות המיסים.

משה גפני: איליה, אני צודק או לא?

איליה כץ: אתה צודק תמיד.

מיקי לוי: עם מי אתה מסדיר את זה ברשות המיסים?

איליה כץ: אנחנו נבוא לפה עם חבילה שלמה, כמו שאמרתם.

משה גפני: תעשו עבודה.

משה גפני: תעשו עבודה.

משה גפני: בסדר.

משה גפני: אתם לא כועסים עלינו?

מיקי לוי: אנחנו רוצים את טובתכם באמת, כמו שאמר היושב-ראש.

מיקי לוי: באמת רוצים את טובתכם.

משה גפני: אין לאף אחד מאתנו איזה עניין בזה.

משה גפני: אף אחד לא נמצא בזרקורים ולא נמצא בנמלים.

משה גפני: אנחנו רוצים את טובת העניין.

עופר אליישר: היושב-ראש, אני רק אוסיף שהתיקון הראשון מאוד מאוד חשוב - - -

מיקי לוי: נעשה את הכול יחד, תביאו את הכול מסודר.

משה גפני: תודה רבה רבותיי.